Diari Oficial de la Generalitat Valenciana


Sumari del DOGV 3450, del 09-03-1999 (1999/1547)

Concurs. Prestació del servei de recollida domiciliària d'escombraries o residus sòlids urbans d'aquest municipi.
-----------------------------------------------------------------------------------------------------------------

### Dades del document

Número de DOGV
:   3450

Data del DOGV
:   09-03-1999

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   1999/1547


Data del document
:   15-02-1999

Organisme emissor
:   Ajuntament de Beniparrell

Tipus de document
:   Concurs

Descriptors 

:   * Beniparrell
    * licitació
    * residu

Concurs. Prestació del servei de recollida domiciliària d'escombraries o residus sòlids urbans d'aquest municipi. [1999/M1547]
  
El Ple de la corporació ha aprovat els plecs de clàusules administratives i tecnicofacultatives que han de regir el concurs per a la prestació del servei de recollida d'escombraries d'aquest municipi.
  
Cosa que es publica per termini de vuit dies, comptats a partir del següent al de la publicació d'aquest anunci en el Butlletí Oficial de la Província a efectes de reclamacions.
  
Simultàniament s'anuncia la celebració del concurs, si bé la licitació s'ajornarà, quan resulte necessari, en el supòsit que es formulen reclamacions contra els plecs. Aquest concurs es regirà pels següents requisits:
  
Òrgan de contractació: Ajuntament en Ple de Beniparrell, avinguda de Llevant, número 14. Codi postal: 46469l. Telèfon: 20 978 01 78. Fax: 96 121 26 96.
  
Modalitat d'adjudicació: expedient ordinari per procediment obert, mitjançant la forma de concurs.
  
Contingut del contracte objecte de licitació: la prestació del servei de recollida domiciliària d'escombraries o residus sòlids urbans d'aquest municipi, d'acord amb els plecs de condicions economicoadministratives i tècniques i facultatives aprovats per l'Ajuntament.
  
Lloc d'execució: Beniparrell.
  
Duració del contracte: un any prorrogable per anualitats.
  
Nom i adreça a què han de trametre's les ofertes: Secretaria de l'Ajuntament, Negociat de Contractació, avinguda de Llevant, número 14. Codi postal: 46386. Municipi de Beniparrell.
  
Data límit de recepció d'ofertes: el dia en què se complisquen 26 dies naturals, comptats des del següent al de la data de publicació de l'anunci en el Butlletí Oficial de la Província.
  
Obertura d'ofertes: tindrà lloc al saló d'actes de l'Ajuntament, a les 12.00 hores del cinqué dia hàbil a comptar des de la finalització del termini de presentació de les proposicions.
  
Quan les proposicions es trameten per correu, el licitador haurà de justificar la data i l'hora en què va efectuar la tramesa i comunicar-ho a l'òrgan de contractació mitjançant el fax o telegrama, en la data i l'hora establides com a termini de presentació. Sense la concurrència d'aquests requisits no serà admesa la proposició si és rebuda amb posterioritat al termini indicat en aquest anunci.
  
Garantia provisional i definitiva: els licitadors acreditaran la constitució en la caixa de la corporació, a disposició de l'Ajuntament, d'una garantia provisional de 160.000 pessetes, en la forma que disposa el plec de clàusules administratives.
  
L'adjudicatari està obligat a constituir una garantia definitiva per l'import del 4% del pressupost d'adjudicació, a disposició de l'Ajuntament en la forma prevista per a la garantia provisional.
  
Pagament: es farà efectiu a càrrec del pressupost de l'Ajuntament en vigor.
  
Criteris de selecció: els indicats en els plecs de condicions.
  
Model de proposició:
  
(Nom) ..., amb domicili a ..., municipi ..., codi postal ... i document nacional d'identitat número ..., expedit a ..., amb data ..., en nom propi (o en representació de ..., com acredite per ...), assabentat de l'expedient de contractació ordinària i de la convocatòria per a l'adjudicació per procediment obert, mitjançant la forma de concurs del servei de recollida de residus sòlids urbans del terme municipal, anunciat en el Butlletí Oficial de la Província número ..., de data ..., hi prenc part de conformitat amb el plec de condicions economicoadministratives i tecnicofacultatives que conec i accepte íntegrament, i m'obligue a la prestació del servei de recollida de residus sòlids urbans en el preu de ... (lletra i número) pessetes (IVA inclòs), d'acord amb els criteris i les modificacions que s'especifiquen en la memòria, fent constar que mantinc l'oferta durant ... mesos i no estic sotmés a cap de les circumstàncies establides en l'article 20 de la Llei de Contractes de les Administracions Públiques.
  
Beniparell, ... de ... de 1999.
  
I els següents documents: (els indicats en la clàusula 10 del plec de condicions).
  
Modificació de terminis: quan l'últim dia fixat per a la presentació de proposicions o el dia assenyalat per a la celebració de l'acte d'obertura coincidisca en dissabte, s'entendrà que el termini es prorroga al primer dia hàbil següent.